Úthlutun styrkja vegna úrbóta á ferðamannastöðum 2010 Ferðamálastofa hefur tekið ákvörðun um úthlutun styrkja vegna úrbóta á ferðamannastöðum fyrir árið 2010 . Samtals 89 verkefni styrktAlls hlutu 89 verkefni styrk . Lægstu styrkirnir nema 70 þúsund krónum en þrjá hæstu styrkina , 3 milljónir hvert verkefni , fengu Sveitarfélagið Skagafjörður vegna snyrtingar fyrir fatlaða við Byggðasafn Skagfirðinga í Glaumbæ , Ríki Vatnajökuls við Hornafjörð vegna þróunarverkefnis um vistvæna áningastaði og Borgarbyggð vegna deiliskipulags og tröppugerðar við Grábrók . Ferðamálastofa óskar styrkþegum hjartanlega til hamingju með veitta styrki og hvetur jafnframt umsækjendur sem ekki fengu styrk í þetta skipti , að skoða aðrar fjármögnunarleiðir og / eða reyna aftur á næsta ári með enn vandaðri umsókn .